Die wêreld in foto’s – 3 Julie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Australië se Ajla Tomljanovic slaan af na Belarus se Victoria Azarenka tydens die vroue-enkelspel op die derde dag van die Wimbledon tennistoernooi in Londen. (Foto: Ben Curtis, AP) Erewaglede staan op aandag tydens ŉ verwelkomingseremonie vir die Bulgaarse president, Rumen Radev, by die Groot Saal van die Mense in Beijing. (Foto: Mark Schiefelbein, AP) ŉ Model in ŉ skepping van die Elie Saab Haute Couture se Herfs-Winter 2019-2020 modeversameling in Parys. (Foto: Kamil Zihnioglu) ŉ Groot gedeelte van die Elbe-rivierbedding het opgedroog weens ŉ lang tydperk van droogte in Oos-Duitsland. Die huidige watervlak van die Elbe-rivier is 0,59 meter. (Foto: Jens Meyer, AP) ŉ Oorspoelde pad is te sien gedurende swaar reën in Soo City, Kagoshima Prefecture, in die suidweste van Japan. Owerhede het meer as een miljoen inwoners in die suidelike dele van die Kyushu-hoofeiland versoek om na veilige skuilings te verskuif. (Foto: Kyodo News, AP)